Penta
Penta – upė Lietuvoje, Šakių rajone; Novos dešinysis intakas. Išteka Pentiškių kaime. Teka į vakarus. Įteka į Novą 5,5 km nuo jos žiočių, prie Vaišvilų. Užtvenkta Gaisrių kaime ties Sintautais bei Braškių kaime. Žemupyje įrengti tvenkiniai vadinami Sintautų ežeru ir Totorviečių tvenkiniu (55 ha). Vaga pirmuosiuose Pentos 11 km yra ištiesinta, iki Gaisrių ji reguliuota, plotis 6–8 m, gylis 2–2,7 metro. Vidutinis nuolydis 83 cm/km. Intakai: Rogupis, Penta III, Penta II (visi dešinieji). Upėvardis greičiausiai prūsiškos kilmės, iš prūs. pintis, pentes „kelias“ (plg. skr. पान्थ = IAST: pāntha „keliautojas“, sen. gr. πάτος „takas, žingsnis“, arm. հւն = hun „brasta, kelias“, ide. *pent- „eiti, žengti“).